Antanas Dapšys

Antanas Dapšys (g. 1945 m. liepos 21 d. Medinės vienkiemyje, Rozalimo apylinkė, Pakruojo rajonasPakruojo rajono viešosios bibliotekos informacija ) – teisininkas, Lietuvos kriminologas, vienas iš Vaikų teisės apsaugos tarnybos kūrėjų, buvęs Teisės instituto direktorius, neetatinis valstybės konsultantas viešosios teisės ir nusikalstamumo prevencijos klausimais, Konsultacinės vaikų reikalų tarybos prie Lietuvos Respublikos Prezidento narys, Nusikalstamumo prevencijos Lietuvoje centro valdybos pirmininkas.

Tėvas – Juozapas Dapšys (1910-1959 m.), Motina – Anelė Dapšienė (1912-1983). Broliai Ignas (1936-1979) ir Aleksas (1940-1966). Sesuo – Stasė (g. 1936 m.), pensininkė.

 Biografija 
1953-1964 m. baigė Rozalimo vidurinę mokyklą, 1966-1971 m. – Vilniaus universiteto Teisės fakultetą. Vėliau kėlė kvalifikaciją įvairaus profilio teisės ir kriminologijos kursuose ir stažuotėse (Lietuvos ir užsienio mokslo centruose).

1971 m.-1975 m. Teisės ekspertizės mokslinio tyrimo instituto Nusikalstamumo priežasčių tyrimo, precencinių priemonių rengimo ir įstatymų tobulinimo skyriaus jaunesnysis mokslinis bendradarbis, nuo 1975 m. sektoriaus vedėjas, nuo 1990 m. iki 1992 m. Valstybinės teisinės informacijos departamento prie Teisingumo ministerijos Kriminologinių tyrimų skyriaus vedėjas, nuo 1992 iki 2002 m. Teisės instituto direktoriusVytautas Andriulis, Aldona Bentkuvienė. Teisės instituto mokslininkų darbų bibliografija. LR teisingumo ministerija, Teisės institutas, 2002, Vilnius, 147 psl.. Nuo 2000 m. kovo mėn. Vyriausiosios tarnybinės etikos komisijos (VTEK) pirmosios sudėties, sudarytos Lietuvos Respublikos Seimo, narys (delegavo Seimo Pirmininkas Vytautas Landsbergis)VTEK istorija .

Nuo 2000 m. gruodžio 20 d. Komisijos teisėkūros modeliui parengti darbo grupės narysLR Prezidento dekretas, nuo 2003 m. spalio 22 d. darbo grupės Nepilnamečių justicijos programos projektui parengtiDėl darbo grupės narys, Konsultacinės šeimos ir vaiko tarybos prie Respublikos Prezidento pirmininkas.

Apie 90 mokslinių publikacijų teisės ir nusikalstamumo prevencijos klausimais autorius. Nusikalstamumo prevencijos Lietuvoje centro projekto bendraautoris ir konsultantas. Mokslo programos „Kriminalinė justicija ir nusikalstamumo prevencijos strategija" bendraautoris ir vienas iš vadovų; vadovavo mokslo taikomajai studijai (bei programai) „Nepilnamečių kriminalinės justicijos reforma Lietuvoje”, dalyvavo rengiant naujus Lietuvos Respublikos kodeksus, kitus įstatymus, kuriant organizuoto nusikalstamumo ir korupcijos prevencijos strategijąDarbo grupė Kovos su korupcija ir tarnybinės etikos įstatymui rengti ir nacionalinio nusikalstamumo kontrolės Lietuvoje koncepciją. Skaitė pranešimus tarptautinėse ir nacionalinio lygio mokslinėse praktinėse konferencijose, seminaruose ir kt.Seimo nutarimo "Dėl Vyriausiosios tarnybinės etikos komisijos nario" projekto PRIEDAS (Antano Dapšio biografija; 1999-12-21 pateikė - Vytautas Landsbergis, Lietuvos Respublikos Seimas)

Nuo 2000 m. spalio 24 d. Lietuvos teisės universiteto tarybos narysLietuvos teisės universiteto tarybos sudėtis.

Vedęs. Žmona Kristina Nijolė Paleckaitė, Vilniaus apygardos teismo (VAT) teisėja.

 Bibliografija 

Svarbesnės publikacijos:
 Nepilnamečių teisėtvarkos pažeidimų prevencija (1979)
 Nepilnamečio asmenybė ir nusikalstamumas, monografija (bendraautoris, 1984)
 Žmogaus teisės ir laisvės (bendraautoris, 1995)
 Tarptautinis viktimologinis tyrimas Lietuvoje (bendraautoris, 1997).

 Šaltiniai 

Kategorija:Lietuvos kriminologai
Kategorija:Viktimologai